2020. gada 17. decembrī Noteikumi Nr. 792

Rīgā (prot. Nr. 84 52. §)

**Grozījumi Ministru kabineta 2001. gada 23. augusta noteikumos Nr. 378 "Darbā nodarītā kaitējuma atlīdzības aprēķināšanas, finansēšanas un izmaksas kārtība"**

Izdoti saskaņā ar likuma

"[Par obligāto sociālo apdrošināšanu](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam" \t "_blank)

[pret nelaimes gadījumiem darbā un arodslimībām](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam" \t "_blank)"

pārejas noteikumu 4. punktu

1. Izdarīt Ministru kabineta 2001. gada 23. augusta noteikumos Nr. 378 "[Darbā nodarītā kaitējuma atlīdzības aprēķināšanas, finansēšanas un izmaksas kārtība](https://likumi.lv/ta/id/53426-darba-nodarita-kaitejuma-atlidzibas-aprekinasanas-finansesanas-un-izmaksas-kartiba)" (Latvijas Vēstnesis, 2001, 123. nr.; 2005, 60. nr.; 2007, 4. nr.; 2013, 153. nr.)  šādus grozījumus:

1.1. izteikt 25.1. apakšpunkta formulas apzīmējuma "K1" skaidrojumu šādā redakcijā:

"K1 – kaitējuma atlīdzības koeficients:

0,9 – personām ar 1. grupas invaliditāti;

0,65 – personām ar 2. grupas invaliditāti;

0,35 – personām ar 3. grupas invaliditāti;";

1.2. izteikt 25.2. apakšpunkta formulas apzīmējuma "SNP" skaidrojumu šādā redakcijā:

"SNP – valsts sociālā nodrošinājuma pabalsta apmērs, kāds noteikts Valsts sociālo pabalstu likuma 13. panta pirmās daļas 1. punktā minētajām personām;";

1.3. aizstāt 29.2. apakšpunktā vārdus "valstī noteiktais sociālā nodrošinājuma pabalsta apmērs" ar vārdiem "valsts sociālā nodrošinājuma pabalsta apmērs".

2. Noteikumi stājas spēkā 2021. gada 1. janvārī.

Ministru prezidents A. K. Kariņš

Labklājības ministre R. Petraviča